### Príloha č. 2 výzvy na predloženie ponuky – Návrh uchádzača na plnenie kritérií

V prípade, ak uchádzač nie je platiteľom DPH, uvedie navrhovanú cenu celkom (cenu vrátane DPH).

Skutočnosť, že nie je platiteľom DPH, uchádzač uvedie v ponuke.

NÁVRH UCHÁDZAČA NA PLNENIE KRITÉRIÍ

**Obchodné meno uchádzača:**

**Adresa alebo sídlo uchádzača:**

**Predmet zákazky:** *Uzavretý germicídny žiarič*

|  |  |  |  |  |  |
| --- | --- | --- | --- | --- | --- |
| p. č. | Názov kritéria | Návrh na plnenie kritéria v EUR bez DPH | Sadzba DPH v % | Výška DPH v EUR | **Návrh na plnenie kritéria s DPH v EUR** |
| 1. | Celková cena za predmet zákazky *Uzavretý germicídny žiarič* |  |  |  |  |

Celková cena za predmet zákazky bude vyjadrená ako súčet cien položiek uvedených v podrobnej cenovej kalkulácii.

Vyhlasujem, že ponúknutá celková cena za predmet zákazky zahŕňa všetky požiadavky verejného obstarávateľa uvedené vo výzve na  predloženie ponuky a obsahuje všetky náklady súvisiace s uskutočnením predmetu zákazky.

V ... dňa XX.XX.2021

................................................

meno a priezvisko,

funkcia, podpis\*\*

\* v prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa (viď. bod 17.8 výzvy na predloženie ponuky).

\*\* Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 3 výzvy na predloženie ponuky** – **Čestné vyhlásenie o neprítomnosti konfliktu záujmov**

ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV

**Obchodné meno uchádzača:**

zastúpený

**meno a priezvisko štatutárneho zástupcu:**

ako uchádzač, ktorý predložil ponuku do verejného obstarávania na predmet zákazky „*Uzavretý germicídny žiarič“* ďalej len „zákazka“) vyhláseného verejným obstarávateľom Sociálna poisťovňa, ústredie, Ul. 29. augusta 8 a 10, 831 63 Bratislava (ďalej len „verejný obstarávateľ“) výzvou na predloženie ponuky

**čestne vyhlasujem, že**

v súvislosti s uvedeným postupom zadávania zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 4 výzvy na predloženie ponuky – Čestné vyhlásenie k podmienke účasti podľa § 32 ods. 1 písm. f) zákona**

ČESTNÉ VYHLÁSENIE

**Obchodné meno uchádzača:**

zastúpený

**meno a priezvisko štatutárneho zástupcu:**

**týmto** v súlade s § 32 ods. 1 písm. f) v nadväznosti na § 32 ods. 2 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**čestne vyhlasujem, že**

nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 5 výzvy na predloženie ponuky –**

Z m l u v a

na dodávku uzavretých germicídnych žiaričov

uzatvorená podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov

**Článok 1**

**Zmluvné strany**

|  |  |
| --- | --- |
| **Objednávateľ:** |  |
| **Názov:** | Sociálna poisťovňa |
| **Sídlo:** | Ul. 29. augusta 8 a 10 |
|  | 813 63 Bratislava |
| **Štatutárny orgán:** | Ing. Juraj Káčer |
|  | generálny riaditeľ Sociálnej poisťovne |
| **IČO:** | 30 807 484 |
| **DIČ:** | SK2020592332 |
| **Bankové spojenie:** | Štátna pokladnica |
| **IBAN:** | SK40 8180 0000 0070 0016 4314 |
| **SWIFT:** | SPSRSKBA |
|  |  |
| (ďalej len „objednávateľ“) |  |
|  |  |
| a |  |
|  |  |
| **Dodávateľ:** |  |
| **Sídlo:** |  |
| **V mene dodávateľa koná:** |  |
|  |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT:** |  |
| **Zapísaný v** |  |
|  |  |
| (ďalej len „dodávateľ“) | |
|  |  |
| (spolu aj ako „zmluvné strany“) | |

**Článok 2**

**Východiskové podklady**

1. Východiskovým podkladom pre uzavretie tejto zmluvy na dodávku uzavretých germicídnych žiaričov podľa §  269 odsek 2 Obchodného zákonníka (ďalej len „zmluva“) je ponuka dodávateľa zo dňa ........................., predložená v rámci zadávania zákazky s nízkou hodnotou podľa § 5 ods. 4 a § 117 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „Uzavretý germicídny žiarič“.

**Článok 3**

**Predmet zmluvy a rozsah**

1. Predmetom tejto zmluvy je záväzok dodávateľa dodať 200 ks uzavretých germicídnych žiaričov (ďalej len „predmet zmluvy“ alebo „tovar“) a záväzok objednávateľa tieto uzavreté germicídne žiariče od dodávateľa prevziať. Súčasťou predmetu tejto zmluvy je aj doprava tovaru na miesta dodania podľa prílohy č. 2, za podmienok definovaných v tejto zmluve a tiež aj vykládka v objektoch objednávateľa podľa prílohy č. 2 tejto zmluvy.
2. Špecifikácia, množstvá a cenová kalkulácia predmetu tejto zmluvy sú uvedené v prílohe č. 1 k tejto zmluve.
3. Súčasťou dodávaného tovaru musia byť návody na použitie v súlade so všeobecne záväznými právnymi predpismi.
4. Konkrétne množstvá a konkrétne miesta dodania sú uvedené v Prílohe č. 2 k tejto zmluve – Miesta dodania.
5. Dodávateľ sa zaväzuje dodať tovar objednávateľovi na základe tejto zmluvy riadne a včas v dohodnutej špecifikácii, rozsahu, kvalite, množstve, cene a objednávateľ sa zaväzuje takýto tovar od dodávateľa prevziať a zaplatiť zaň cenu dohodnutú v súlade s touto zmluvou.
6. Dodaný tovar alebo jeho časť môže objednávateľ odmietnuť prevziať, ak objednávateľ zistí preukázateľné vady dodaného tovaru, nedostatočnú kvalitu dodaného tovaru v porovnaní s objednávkou a tiež v prípade, ak tovar nie je dodaný za dohodnutú cenu.

**Článok 4**

**Miesto, množstvo, lehota a spôsob plnenia**

1. Miestom plnenia predmetu zmluvy je ústredie a pobočky objednávateľa, ktorých adresy sú uvedené v Prílohe č. 2 k tejto zmluve - Miesta dodania.
2. Maximálne množstvo tovaru je 200 kusov, tak ako je špecifikované v prílohe č. 1 k tejto zmluve.
3. Na základe tejto zmluvy vznikne záväzok dodávateľa dodať objednávateľovi tovar a previesť na neho vlastnícke právo k tovaru a záväzok objednávateľa tovar prevziať a zaplatiť dodávateľovi dohodnutú cenu.
4. Dodávateľ má povinnosť bez zbytočného odkladu upozorniť objednávateľa na nevhodnú povahu pokynov daných objednávateľom.
5. Dodanie tovaru bude uskutočňované výhradne v pracovných dňoch a v pracovnom čase objednávateľa a to od 08:00 do 15:00 hod.
6. Dodávateľ je povinný spresniť deň a hodinu dodania predmetu zmluvy, resp. jeho časti telefonicky, e-mailom minimálne jeden deň pred dodaním tovaru a tento termín musí písomne potvrdiť zodpovedný zástupca objednávateľa.
7. V prípade neoznámenia termínu dodávky tovaru, objednávateľ nie je povinný prevziať tovar v deň doručenia, ale až v nasledujúci pracovný deň. Všetky náklady spojené s odmietnutím prevzatia neoznámenej dodávky tovaru znáša dodávateľ.
8. Dodávateľ sa zaväzuje dodať tovar do miest plnenia/dodania definovaných v prílohe č. 2 a to najneskôr tridsať (30) dní odo dňa účinnosti tejto zmluvy, ak sa zmluvné strany nedohodnú inak. Spolu s dodaním tovaru dodávateľ odovzdá objednávateľovi aj doklady potrebné na prevzatie tovaru formou dodacieho listu a užívanie predmetu tejto zmluvy vrátane návodov na použitie v súlade so všeobecne záväznými právnymi predpismi a v štátnom jazyku SR.
9. Predmet zmluvy musí dodávateľ realizovať dodaním požadovaného množstva 200 ks uzavretých germicídnych žiaričov, ktoré musia spĺňať technické parametre uvedené v prílohe č. 1 tejto zmluvy.
10. Dopravu a následnú vykládku predmetu zmluvy na miesta dodania, musí zabezpečiť dodávateľ na vlastné náklady, ktorý zároveň nesie plnú zodpovednosť za škody vzniknuté na predmete zmluvy (pozn.: strata, zničenie, resp. poškodenie tovaru) až do okamihu riadneho odovzdania predmetu zmluvy objednávateľovi.
11. Dodávka sa považuje za splnenú jej odovzdaním zodpovedným zástupcom dodávateľa a prevzatím v mieste dodania/plnenia zodpovedným zástupcom objednávateľa, ktorý vykoná kontrolu druhu, kvality, rozsahu množstva, veľkosti a ceny. Predmet zmluvy/tovar sa bude preberať na základe dodacieho listu, ktorý odsúhlasia a potvrdia svojimi vlastnoručnými podpismi zodpovední zástupcovia oboch zmluvných strán.
12. Objednávateľ je povinný v mieste dodania tovar riadne prevziať a bez zbytočného odkladu potvrdiť dodávateľovi jeho prevzatie na samostatný doklad (dodací list, prepravný list a pod.).
13. Dodávateľ zodpovedá za to, že tovar dodaný objednávateľovi má obvyklé vlastnosti, vyplývajúce zo špecifikácie a je spôsobilý na použitie na dohodnutý účel.
14. V prípade potreby, sa môže medzi zmluvnými stranami uskutočniť písomná konzultácia, týkajúca sa predmetu tejto zmluvy.

**Článok 5**

**Cena**

1. Cena za predmet tejto zmluvy je stanovená dohodou zmluvných strán v EUR, v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, ktorou sa vykonáva zákon NR SR č. 18/1996 Z. z o cenách v znení neskorších predpisov. Cenová kalkulácia predmetu tejto zmluvy vrátane množstevných zliav je uvedená v prílohe č. 1 k tejto zmluve.
2. Celková cena za predmet tejto zmluvy je:

Celková cena bez DPH: ..................... EUR

Sadzba DPH 20 % a výška DPH: ..................... EUR

Celková cena vrátane DPH: ..................... EUR

Slovom: ................................... EUR s DPH

Celková cena bola určená ako maximálna cena podľa § 6 odsek 2 zákona č. 18/1996 Z. Z. o cenách v znení neskorších predpisov.

*Ak je dodávateľ platcom DPH, uvedie celkovú cenu za predmet tejto zmluvy s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.*

*Ak dodávateľ nie je platcom DPH, uvedie celkovú zmluvnú cenu za predmet tejto zmluvy bez DPH a na skutočnosť, že nie je platcom DPH upozorní. V prípade, ak sa dodávateľ počas plnenia predmetu tejto zmluvy stane platcom DPH, táto skutočnosť nie je dôvodom na zmenu dohodnutej ceny za predmet tejto zmluvy a cena sa nezvyšuje o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkovú cenu pre objednávateľa vrátane všetkých daňových povinností objednávateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení tejto zmluvy fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v zmluve sa uvedie len aktuálna alternatíva)*

1. Celková cena za predmet tejto zmluvy je daná súčtom cien za jednotlivé položky predmetu tejto zmluvy, ktoré sú stanovené súčinom jednotkových cien a maximálneho množstva uvedeného v prílohe č. 1 k tejto zmluve.
2. Celková cena za predmet tejto zmluvy a jednotkové ceny podľa prílohy č. 1 k tejto zmluve obsahujú všetky náklady dodávateľa spojené s plnením predmetu tejto zmluvy (dodávky, dopravy na určené miesta, dodania návodov určených výrobcom na použitie tovaru, vykládku tovaru na určené miesto dodania/plnenia) vrátane všetkých zliav, ktoré poskytuje dodávateľ na tovar (aj množstevných) a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady súvisiace s plnením predmetu tejto zmluvy.
3. Dodávateľovi nevznikne nárok na úhradu žiadnych dodatočných nákladov, ktoré si nezapočítal do ceny predmetu tejto zmluvy.

**Článok 6**

**Platobné podmienky**

1. Zmluvné strany sa dohodli, že úhrada za predmet tejto zmluvy bude realizovaná formou bezhotovostného platobného styku bez zálohovej platby na základe splnenia predmetu tejto zmluvy.
2. Úhrada ceny za splnenie predmetu tejto zmluvy, bude realizovaná jednorazovo na základe samostatného daňového dokladu – faktúry. Dodávateľovi vznikne právo na vystavenie faktúry dňom riadneho a včasného dodania celého predmetu tejto zmluvy.
3. Faktúra musí obsahovať názov a množstvo dodaného tovaru, jednotkové ceny a fakturovanú sumu za dodaný tovar, sadzbu DPH v % a výšku DPH v EUR, celkovú fakturovanú sumu v EUR bez DPH a celkovú fakturovanú sumu v EUR s DPH. Prílohou faktúry bude súpis dodaného predmetu tejto zmluvy, t.j. súhrnný dodací list za tovar, kópia/e dodacieho/dodacích listu/listov potvrdených objednávateľom v jednotlivých miestach dodania/plnenia, rozpis rozvozu na miesta dodania/plnenia alebo iný doklad o preprave alebo doručení zásielky.
4. Objednávateľ je oprávnený započítať akúkoľvek svoju i nesplatnú pohľadávku, ktorú má voči dodávateľovi, s pohľadávkou, i nesplatnou, ktorá vznikne z tejto zmluvy objednávateľovi. Zápočet pohľadávok môže objednávateľ voči dodávateľovi uplatniť pri úhrade faktúry dodávateľa.
5. Splatnosť faktúry je najneskôr do 30 dní odo dňa jej doručenia do podateľne objednávateľa.
6. Dodávateľ sa zaväzuje vyhotovenú faktúru zaslať listinne poštou a súčasne v textovo čitateľnom súbore vo formáte PDF elektronicky na e-mailovú adresu objednávateľa faktury@socpoist.sk, a to bezodkladne po jej vystavení; takto predložená faktúra nesmie byť vo forme obrázku, ale musí byť strojovo čitateľná. Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava. Všetky faktúry vyplývajúce z tejto zmluvy podliehajú povinnosti zverejnenia zo strany objednávateľa.
7. Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. NR SR 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu aj v elektronickej podobe na e-mailovú adresu uvedenú v predchádzajúcom bode tohto článku tejto zmluvy.
8. Dodávateľ nie je oprávnený postúpiť pohľadávku voči objednávateľovi na tretiu osobu.
9. Zmluvné strany sa dohodli, že objednávateľ má právo znížiť cenu o hodnotu zmluvnej pokuty dohodnutej v tejto zmluve, uplatnenej objednávateľom voči dodávateľovi.

**Článok 7**

**Vlastnícke právo a prechod nebezpečenstva škody na tovare**

1. Objednávateľ nadobudne vlastnícke právo k tovaru dňom riadneho splnenia záväzku, t.j. písomným odovzdaním a prevzatím predmetu tejto zmluvy na dodacom liste a súčasne po zaplatení ceny.
2. Nebezpečenstvo škody na predmete tejto zmluvy prechádza na objednávateľa okamihom podpísania dodacieho listu podľa článku 4 bod 11 a 12 tejto zmluvy.

**Článok 8**

**Zodpovednosť za vady, záruka za akosť tovaru a záručná doba**

1. Dodávateľ sa zaväzuje, že dodá tovar, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom.
2. Dodávateľ sa zaväzuje, že tovar v čase odovzdania objednávateľovi a počas stanovenej záručnej doby bude mať vlastnosti stanovené dohodnutými parametrami podľa prílohy č. 1 tejto zmluvy.
3. Ak má tovar vady už v čase odovzdania a preberania, objednávateľ tovar neprevezme a vráti ho dodávateľovi, ktorý je povinný vady odstrániť do troch (3) pracovných dní, ak sa zmluvné strany v konkrétnom prípade s prihliadnutím na charakter vád nedohodnú inak. Do času, kým dodávateľ nedodá tovar bez vád, je v omeškaní s dodaním tovaru.
4. Dodávateľ zodpovedá za vady, ktoré má tovar v okamihu, keď prechádza nebezpečenstvo škody na tovare na objednávateľa a za vady tovaru, ktoré sa vyskytnú po prevzatí tovaru v záručnej dobe.
5. Dodávateľ preberá záväzok za záruku za akosť dodaného tovaru, pričom dĺžka záručnej doby na jednotlivé tovary je 24 mesiacov. Záručná doba začne plynúť odo dňa dodania tovaru objednávateľovi a jeho prevzatia na základe dodacieho listu.
6. Práva zo zodpovednosti za vady, ktoré sa vyskytnú v záručnej dobe musí objednávateľ uplatniť u dodávateľa v záručnej dobe, inak zanikajú.
7. Objednávateľ je povinný vady tovaru bez zbytočného odkladu po ich zistení písomne oznámiť dodávateľovi (reklamácia). V oznámení o vadách tovaru musí objednávateľ vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
8. Dodávateľ sa zaväzuje, že vybaví reklamáciu objednávateľa bez zbytočného odkladu, najneskôr do troch (3) pracovných dní po doručení oznámenia o vadách tovaru tak, že za reklamovaný tovar dodá nový tovar bez vád, ktorý je určený na ten istý účel.
9. Pri zodpovednosti za vady sa zmluvné strany budú riadiť ustanoveniami § 422 a nasl. Obchodného zákonníka.
10. Dodávateľ nezodpovedá za vady, ktoré boli spôsobené neodborným nakladaním s tovarom.

**Článok 9**

**Zmluvné pokuty, úrok z omeškania a náhrada škody**

1. V prípade omeškania dodávateľa s dodaním tovaru vrátane poskytnutia súvisiacich služieb v termíne dohodnutom v článku 4 bode 8 tejto zmluvy, t.j. do 30 dní odo dňa účinnosti tejto zmluvy, je objednávateľ oprávnený uplatniť si nárok na zmluvnú pokutu vo výške 50 EUR za každý kus tovaru a za každý, aj začatý deň omeškania, ak sa zmluvné strany nedohodnú inak. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
2. V prípade, ak je dodávateľ v omeškaní s vybavením oprávnenej reklamácie alebo ak za reklamovaný tovar nedodá nový tovar podľa čl. 8 bodu 8 tejto zmluvy, objednávateľ je oprávnený uplatniť si nárok na zmluvnú pokutu vo výške 50 EUR za každý kus tovaru a za každý, aj začatý deň omeškania, ak sa zmluvné strany nedohodnú inak. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
3. V prípade omeškania objednávateľa s úhradou faktúry v dohodnutej lehote, je dodávateľ oprávnený uplatniť si nárok na úrok z omeškania maximálne vo výške určenej nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády č. 303/2014 Z. z. Takto uplatnený úrok z omeškania je objednávateľ povinný uhradiť do tridsať (30) dní odo dňa doručenia jeho vyúčtovania na základe faktúry.
4. Uhradením zmluvných pokút nezaniká nárok objednávateľa na náhradu škody, ktorá prevyšuje výšku zmluvnej pokuty.
5. Pri nebezpečenstve škody na predmete tejto zmluvy platia ustanovenia § 455 a nasl. Obchodného zákonníka.
6. V súlade s § 364 Obchodného zákonníka sa zmluvné strany dohodli na započítaní vzájomných pohľadávok. Objednávateľ je oprávnený započítať zmluvné pokuty podľa tohto článku tejto zmluvy proti cene za predmet zmluvy.
7. V prípade vzniku škody porušením povinností vyplývajúcich z tejto zmluvy budú zmluvné strany postupovať v súlade s príslušnými ustanoveniami Obchodného zákonníka.
8. Úhradou zmluvnej pokuty sa dodávateľ nezbavuje povinnosti pokračovať v plnení predmetu tejto zmluvy, ani nahradiť škodu, ktorá porušením povinností vznikla.

**Článok 10**

**Ochrana dôverných informácií a informačná bezpečnosť**

1. Zmluvné strany, ich zamestnanci, ako aj ich subdodávatelia a ich zamestnanci sú povinní zachovávať v tajnosti všetky dôverné informácie, ktoré sú uvedené v tejto zmluve a v jej prílohách a/alebo ktoré budú uvedené v jej dodatkoch a prílohách a/alebo ktoré im boli poskytnuté alebo ktoré inak získali v súvislosti s touto zmluvou alebo s ktorými sa oboznámili počas plnenia tejto zmluvy, resp. ktoré súvisia s predmetom plnenia, s údajmi, ktoré podliehajú ochrane podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR) a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon“), s výnimkou nasledujúcich prípadov:
2. ak je poskytnutie informácie od dotknutej zmluvnej strany uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov (napr. zákon NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov),
3. ak je informácia verejne dostupná z iného dôvodu, ako je porušenie povinnosti mlčanlivosti dotknutej zmluvnej strany, informácie, ktoré už sú v deň podpísania tejto zmluvy verejne známe alebo ktoré je možné už v deň podpísania tejto
4. zmluvy získať z bežne dostupných informačných prostriedkov,
5. informácie, ktoré sa stanú po podpísaní tejto zmluvy verejne známymi alebo ktoré možno po tomto dni získať z bežne dostupných informačných prostriedkov,
6. ak je informácia poskytnutá odborným poradcom dotknutej zmluvnej stany tejto zmluvy (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutej zmluvnej strane zaviazali povinnosťou mlčanlivosti,
7. pre účely akéhokoľvek súdneho, rozhodcovského, správneho alebo iného konania, ktorého je dotknutá zmluvná strana účastníkom,
8. ak je informácia poskytnutá so súhlasom druhej zmluvnej strany.
9. Zmluvné strany sú povinné zachovávať mlčanlivosť o všetkých dôverných informáciách, ibaže by z tejto zmluvy alebo z príslušných všeobecne záväzných právnych predpisov vyplývalo inak. Tento záväzok trvá aj po ukončení platnosti a účinnosti tejto zmluvy.
10. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, audítor alebo právny poradcovia zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
11. Zmluvné strany, subdodávatelia a ich zamestnanci sa zaväzujú, že všetky zúčastnené osoby a subjekty, budú s takto poskytnutými informáciami a zistenými skutočnosťami nakladať ako s dôvernými informáciami.
12. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
13. Zmluvné strany sa zaväzujú, že budú ochraňovať dôverné informácie druhej zmluvnej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

**Článok 11**

**Skončenie zmluvy**

1. Táto zmluva môže skončiť:
2. Splnením – dodaním predmetu zmluvy podľa Prílohy č. 1, do všetkých miest dodania v požadovaných množstvách podľa Prílohy č. 2,
3. písomnou dohodou zmluvných strán,
4. výpoveďou ktorejkoľvek zmluvnej strany,
5. odstúpením od tejto zmluvy ktoroukoľvek zmluvnou stranou pri podstatnom porušení tejto zmluvy.
6. Táto zmluva môže byť skončená písomnou dohodou zmluvných strán alebo výpoveďou ktorejkoľvek zmluvnej strany aj bez uvedenia dôvodu. Zmluvné strany sa dohodli na jednomesačnej výpovednej lehote, ktorá začne plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
7. Objednávateľ môže od tejto zmluvy odstúpiť:
8. v prípade podstatného porušenia tejto zmluvy dodávateľom; za podstatné porušenie zmluvných povinností sa považuje:

* dodanie tovaru, ktorý nebude spĺňať požadovanú špecifikáciu, množstvo, kvalitu, rozsah, cenu alebo podmienky špecifikované v prílohe č. 1 k tejto zmluve na základe objednávky,
* omeškanie dodávateľa s dodávkou tovaru (o viac ako 30 dní) odo dňa účinnosti tejto zmluvy,
* opakované omeškanie (viac ako 2 krát) s odstránením prípadných vád predmetu tejto zmluvy dohodnutým spôsobom,

1. v prípade nepodstatného porušenia tejto zmluvy dodávateľom, len ak dodávateľ nesplní svoju povinnosť ani v dodatočne primeranej lehote, ktorá mu bola poskytnutá,
2. v prípade opakovaného porušenia akýchkoľvek povinností dodávateľom, ktoré vyplývajú z ustanovení tejto zmluvy alebo z ustanovení všeobecne záväzných právnych predpisov, za opakované sa považuje preukázateľne porušenie dvakrát a viackrát,
3. podľa § 19 zákona o verejnom obstarávaní.
4. Odstúpeniu od tejto zmluvy musí predchádzať upozornenie objednávateľa na neplnenie zmluvných povinností dodávateľom a na možnosť skončenia tejto zmluvy odstúpením.
5. Dodávateľ môže od tejto zmluvy odstúpiť v prípade, ak je objednávateľ v omeškaní s úhradou riadne vystavenej faktúry o viac ako 30 dní odo dňa jej doručenia do podateľne objednávateľa. Skončeniu tejto zmluvy musí predchádzať upozornenie na neplnenie platobných povinností objednávateľa a na možnosť ukončenia tejto zmluvy odstúpením.
6. Vypovedaním tejto zmluvy nevzniknú dodávateľovi žiadne dodatočné záväzky voči objednávateľovi.
7. Dodávateľ nepostúpi bez predchádzajúceho písomného súhlasu objednávateľa ani inak neprevedie práva a povinnosti vyplývajúce z tejto zmluvy v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu. Objednávateľ je oprávnený túto zmluvu vypovedať v jednomesačnej výpovednej lehote, v prípade ak dodávateľ poruší toto ustanovenie.
8. Odstúpenie musí byť uskutočnené písomnou formou a bude účinné dňom jeho doručenia druhej zmluvnej strane.
9. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.
10. Pod vyššou mocou sa rozumejú okolnosti, ktoré nastanú po uzavretí tejto zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude dodávateľovi alebo objednávateľovi brániť v plnení povinností podľa tejto zmluvy, bude zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto zmluvy primerane počas doby, po ktorú pôsobili tieto okolnosti.
11. Skončením tejto zmluvy zanikajú všetky práva a povinnosti zmluvných strán vyplývajúce z tejto zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku súvisiaceho s reklamáciou tovaru, nároku na zaplatenie dohodnutej pokuty podľa ustanovení tejto zmluvy a ďalej ustanovenia tejto zmluvy, ktoré vzhľadom na svoju povahu majú trvať aj po ukončení tejto zmluvy, napr. ochrana dôverných informácií a informačná bezpečnosť.

**Článok 12**

**Osobitné ustanovenia**

1. Dodávateľ (v prípade skupiny dodávateľov každý člen skupiny dodávateľov), jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), ktorí sú uvedení v prílohe č. 3 k tejto zmluve musia byť v čase uzavretia tejto zmluvy, v súlade s § 11 ods. 1 zákona o verejnom obstarávaní zapísaní v registri partnerov verejného sektora podľa zákona o registri partnerov verejného sektora, ak im zákon o registri partnerov verejného sektora túto povinnosť ukladá. Objednávateľ neuzatvorí túto zmluvu s dodávateľom, ak v čase uzavretia tejto zmluvy nebude mať dodávateľ, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora, ak im zákon o registri partnerov verejného sektora túto povinnosť ukladá, alebo ak dodávateľ bude mať uložený zákaz účasti podľa § 182 ods. 3 písm. b) zákona o verejnom obstarávaní.
2. Objednávateľ môže podľa § 19 ods. 3 zákona o verejnom obstarávaní odstúpiť od tejto zmluvy, ak dodávateľ v čase uzatvorenia tejto zmluvy nebol zapísaný v registri partnerov verejného sektora, ak mu zákon o registri partnerov verejného sektora túto povinnosť ukladá alebo ak bol vymazaný z registra partnerov verejného sektora alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní.
3. Na plnenie predmetu tejto zmluvy môže dodávateľ využiť subdodávateľov. Dodávateľ je povinný pri uzatvorení tejto zmluvy uviesť zoznam subdodávateľov, ktorý obsahuje údaje o všetkých známych subdodávateľoch dodávateľa v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 3 k tejto zmluve a obsahuje okrem uvedených údajov podiel plnenia z tejto zmluvy v % a stručný opis časti tejto zmluvy, ktorá bude predmetom subdodávky.
4. Dodávateľ je povinný písomne oznámiť objednávateľovi akúkoľvek zmenu údajov o subdodávateľovi, ktorý je uvedený v prílohe č. 3 k tejto zmluve najneskôr do 5 pracovných dní odo dňa uskutočnenia tejto zmeny písomnou formou na adresu uvedenú v záhlaví tejto zmluvy.
5. V prípade zmeny subdodávateľa je dodávateľ najneskôr tri (3) pracovné dni pred zmenou subdodávateľa povinný písomne oznámiť objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zmena nového subdodávateľa sa vykoná zápisom o zmene prílohy dňom jej podpísania zmluvnými stranami a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky(ďalej len „register“); vzor zápisu o zmene prílohy ku zmluve tvorí prílohu č. 4 k tejto zmluve; osobami oprávnenými konať vo veciach zmeny prílohy č. 3 k tejto zmluve sú:

za dodávateľa:

za objednávateľa: riaditeľ sekcie prevádzky.

1. Využitím subdodávateľov nie je dotknutá zodpovednosť dodávateľa za plnenie predmetu tejto zmluvy.
2. Objednávateľ podpísaním tejto zmluvy akceptuje všetkých subdodávateľov dodávateľa, čo však dodávateľa nezbavuje zodpovednosti za kvalitu plnenia predmetu tejto zmluvy podľa všeobecne záväzných právnych predpisov a tejto zmluvy.
3. Pri plnení predmetu tejto zmluvy treťou osobou (subdodávateľom) má dodávateľ zodpovednosť akoby plnil predmet tejto zmluvy sám.
4. Dodávateľ je povinný písomne oznámiť objednávateľovi akúkoľvek zmenu svojich identifikačných a kontaktných údajov.
5. Ak sa dodávateľ v súvislosti s plnením povinností podľa tejto zmluvy dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie objednávateľa. Objednávateľ bude povinný na požiadanie dodávateľa dať ihneď k dispozícii dodávateľovi všetky potrebné informácie a podklady. Táto povinnosť vznikne príslušným vyrozumením. Uvedená povinnosť bude platiť recipročne aj pre dodávateľa, pokiaľ by sa do takéhoto konania dostal objednávateľ. Vzájomná podpora sa poskytne iba v prípadoch, ak nedošlo k porušeniu všeobecne záväzných právnych predpisov v súvislosti s plnením tejto zmluvy.
6. Dodávateľ je povinný bezodkladne písomne oznámiť objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto zmluvy. Ďalej je povinný bezodkladne oznámiť objednávateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
7. Túto zmluvu je možné meniť počas jej trvania bez nového verejného obstarávania v súlade s ustanovením § 18 zákona o verejnom obstarávaní a v súlade s európskou legislatívou. Zmena tejto zmluvy musí byť písomná.

**Článok 13**

**Záverečné ustanovenia**

1. Táto zmluva podlieha povinnému zverejneniu podľa § 5a ods. 1 zákona NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona NR SR č. 546/2010 Z. z., ktorým sa dopĺňa zákon NR SR č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť objednávateľa zverejniť túto zmluvu v plnom rozsahu, na čo mu dáva svojím podpisom súhlas.
2. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po jej zverejnení v Centrálnom registri zmlúv vedenom Úradom vlády Slovenskej republiky.
3. V prípade, ak je alebo sa stane niektoré z ustanovení tejto zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatných zmluvných dojednaní. Zmluvné strany sú si povinné poskytnúť vzájomnú súčinnosť pre to, aby neplatné, neúčinné alebo nevykonateľné ustanovenie bolo nahradené takým ustanovením platným, účinným a vykonateľným, ktoré v najvyššej možnej miere zachováva ekonomický účel zamýšľaný neplatným, neúčinným alebo nevykonateľným ustanovením. To isté platí aj pre prípad zmluvnej medzery.
4. Túto zmluvu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou. Písomná zmena prílohy č. 3 k tejto zmluve sa vykoná zápisom o zmene prílohy podľa vzoru uvedeného v prílohe č. 4 k tejto zmluve. Túto zmluvu je možné meniť len v prípade, ak zmeny a doplnenia budú v súlade s ustanovením § 18 zákona o verejnom obstarávaní a európskou legislatívou.
5. Práva a povinnosti z tejto zmluvy prechádzajú i na prípadných právnych nástupcov zmluvných strán.
6. Zmluvné strany sa v súlade s ustanovením § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom. Vzťahy zmluvných strán, neupravené touto zmluvou sa budú riadiť príslušnými ustanoveniami Obchodného zákonníka, zákona o verejnom obstarávaní a ďalšími všeobecne záväznými právnymi predpismi Slovenskej republiky a európskou legislatívou.
7. Zmluvné strany sa zaväzujú, že všetky spory, vyplývajúce z tejto zmluvy, budú riešiť predovšetkým formou dohody. Prípadné spory, o ktorých sa zmluvné strany nedohodnú, budú sa riadiť právnym poriadkom Slovenskej republiky a budú postúpené na rozhodnutie vecne a miestne príslušnému súdu.
8. Neoddeliteľnou súčasťou tejto zmluvy sú prílohy:

Príloha č. 1: Cenová kalkulácia, špecifikácia a množstvo predmetu zmluvy,

Príloha č. 2: Miesta dodania ,

Príloha č. 3: Zoznam subdodávateľov,

Príloha č. 4: Vzor zápisu o zmene prílohy č. 3 k tejto zmluve.

1. Táto zmluva je vyhotovená v štyroch rovnopisoch, po dva rovnopisy pre každú zmluvnú stranu.
2. Zmluvné strany vyhlasujú, že obsah tejto zmluvy je prejavom ich slobodnej vôle, dohoda nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a právnym účinkom porozumeli a na znak súhlasu ju vlastnoručne podpísali.

|  |  |  |  |
| --- | --- | --- | --- |
| V ..........., dňa .......... | | V Bratislave, dňa .......... | |
|  | |  | |
| Za Dodávateľa: | | Za Objednávateľa: | |
|  | |  | |
|  | |  | |
|  | |  | |
|  | |  | |
|  | |  | |
|  | |  | |
|  | |  | |
|  | |  | |
|  |  | |  |
|  |  | | **Ing. Juraj Káčer** |
|  |  | | Generálny riaditeľ Sociálnej poisťovne |
|  |  | |  |

Príloha č. 1 ku zmluve, č. ................

CENOVÁ KALKULÁCIA, ŠPECIFIKÁCIA

A MNOŽSTVO PREDMETU ZMLUVY

*(doplní dodávateľ)*

|  |  |  |  |  |  |
| --- | --- | --- | --- | --- | --- |
|  | **Množstvo** | **Cena za ks v EUR** | | **Cena spolu v EUR** | |
| **typ** | **ks** | **bez DPH** | **s DPH** | **bez DPH** | **s DPH** |
| **Uzavretý germicídny žiarič** | **200** |  |  |  |  |
| **Popis predmetu zákazky:** | Dezinfekcia vzduchu na základe baktericídneho účinku za prítomnosti ľudí. Zdrojmi ultrafialového žiarenia sú výbojky. Intenzita zložky UV-C žiarenia vlnovej dĺžky min. 253,7 nm.  Použitie – kancelárie, čakárne, ordinácie, úrady. | | | | |
| **Požiadavky na predmet zákazky:** | * efektívny kompaktný žiarič * nízka prevádzková hlučnosť * pevná konštrukcia * mobilný žiarič je možné umiestniť kdekoľvek v miestnosti * dezinfekcia vzduchu aj za prítomnosti ľudí.   Na dosiahnutie najlepšieho účinku musí byť prístroj schopný nepretržitej prevádzky: 24 hodín, 7 dní v týždni. | | | | |
| **Technické parametre predmetu zákazky:** | | | | | |
| **Stolový uzavretý germicídny žiarič** | **Žiarič s výkonom min. 30 m3/hod resp. ekvivalent** | | | | |
| **Intenzita UV-C žiarenia (vlnová dĺžka)** | 253,7 nm | | | | |
| **Objem prečerpaného vzduchu** | min. 30 m3/hod | | | | |
| **Zdroj UV-C žiarenia resp. ekvivalent** | min. 30 W | | | | |
| **Životnosť UV-C zdroja minimálne\*** | min. 18 000 hodín | | | | |
| **Napájacie napätie** | 230 V/50 Hz | | | | |
| **Hlučnosť – vzdialenosť 3m od zariadenia** | max. 20 dB | | | | |
| **Stupeň ochrany krytom** | min. IP20 | | | | |
| **Konštrukčný materiál** | kov/hliníkový profil resp. ekvivalent | | | | |
| **Povrchová úprava** | práškové lakovanie resp. ekvivalent | | | | |
| **Prietok vzduchu** | nútený | | | | |
| **Prevedenie** | prenosné na stojančeku – možnosť použitie na výšku | | | | |
| **Prevedenie pripojenia -** **pohyblivý prívod ukončený vidlicou** | min. 2 m | | | | |
| **Rozmery žiariča (mm) resp. ekvivalent** | min. 480 x 160 x 70 max. 820 x 170 x 80 | | | | |
| Ekvivalentom sa rozumie tovar s rovnakými alebo vyššími parametrami a s rovnakými alebo vyššími vlastnosťami ako sú uvedené v technickej špecifikácií.  \*Ekvivalentné riešenie – v prípade nižšej životnosti trubíc môžu byť súčasťou balenia náhradné trubice aby bola splnená požiadavka minimálnej životnosti. | | | | | |

V ... dňa XX.XX.2021

................................................

meno a priezvisko,

funkcia, podpis\*\*

*\*Nehodiace sa prečiarknite*

\*\**Podpis dodávateľa, jeho štatutárneho orgánu alebo iného zástupcu dodávateľa, ktorý je oprávnený konať v mene dodávateľa v záväzkových vzťahoch v súlade s dokladom o oprávnení podnikať, t. j. podľa toho, kto za dodávateľa koná navonok. V prípade skupiny dodávateľov podpis každého člena skupiny dodávateľov alebo osoby oprávnenej konať v danej veci za člena skupiny dodávateľov.*

Príloha č. 2 ku zmluve, č. ................

MIESTA DODANIA

*(doplní dodávateľ)*

|  |  |  |  |  |
| --- | --- | --- | --- | --- |
|  | Sociálna poisťovňa | PSČ | Ulica | Stolový žiarič |
| 1. | Bratislava, ústredie | 813 63 | Ul. 29. augusta č. 8 a 10 | 10 |
| 2. | Bratislava, pobočka | 829 02 | Záhradnícka 31 | 8 |
| 3. | Trnava, pobočka | 917 22 | Ul. V. Clementisa 24/A | 5 |
| 4. | Dunajská Streda, pobočka | 929 01 | Galantská cesta 693/5 | 5 |
| 5. | Galanta, pobočka | 924 01 | Z. Kodálya 1629/48 | 5 |
| 6. | Senica, pobočka | 905 01 | Hollého 1219 | 6 |
| 7. | Trenčín, pobočka | 912 50 | Jilemnického 3760 | 6 |
| 8. | Považská Bystrica, pobočka | 017 53 | Kukučínova 208/23 | 5 |
| 9. | Prievidza, pobočka | 971 01 | Matice slovenskej 10 | 5 |
| 10. | Nitra, pobočka | 950 43 | Slančíkovej 3 | 5 |
| 11. | Komárno, pobočka | 945 79 | Petöfiho 7 | 5 |
| 12. | Levice, pobočka | 934 71 | Ul. sv. Michala 4 | 5 |
| 13. | Nové Zámky, pobočka | 940 58 | Nám. G. Széchényiho 10 | 5 |
| 14. | Topoľčany, pobočka | 955 37 | Nám. M. R. Štefánika 2269/18 | 5 |
| 15. | Žilina, pobočka | 010 01 | Antona Bernoláka 53 | 5 |
| 16. | Čadca, pobočka | 022 01 | Štúrova 2078 | 5 |
| 17. | Dolný Kubín, pobočka | 026 01 | Aleja slobody 1878 | 5 |
| 18. | Liptovský Mikuláš, pobočka | 031 32 | Štúrova 34 | 5 |
| 19. | Martin, pobočka | 036 25 | Nám. SNP 4 | 5 |
| 20. | Banská Bystrica, pobočka | 974 26 | Kapitulská 27 | 5 |
| 21. | Lučenec, pobočka | 984 01 | Dr. Vodu 6 | 5 |
| 22. | Rimavská Sobota, pobočka | 979 01 | K. Mikszátha 6 | 5 |
| 23. | Veľký Krtíš, pobočka | 990 01 | Ul. SNP 28 | 5 |
| 24. | Zvolen, pobočka | 960 62 | Š. Moyzesa 1369/52 | 6 |
| 25. | Žiar nad Hronom, pobočka | 965 01 | Sládkovičova 17 | 5 |
| 26. | Prešov, pobočka | 080 01 | Masarykova 1 | 6 |
| 27. | Bardejov, pobočka | 085 46 | Hurbanova 6 | 5 |
| 28. | Humenné, pobočka | 066 57 | Námestie slobody 58 | 5 |
| 29. | Poprad, pobočka | 058 01 | Ul. 1. mája 4053/24 | 5 |
| 30. | Stará Ľubovňa, pobočka | 064 01 | Budovateľská 42/535 | 5 |
| 31. | Svidník, pobočka | 089 01 | Sovietskych hrdinov 121 | 5 |
| 32. | Vranov nad Topľou, pobočka | 093 18 | Rázusova 128 | 5 |
| 33. | Košice, pobočka | 041 84 | Festivalové nám. 1 | 6 |
| 34. | Michalovce, pobočka | 071 01 | Nám. osloboditeľov 81 | 6 |
| 35. | Rožňava, pobočka | 048 13 | Štítnická 12 | 5 |
| 36. | Spišská Nová Ves, pobočka | 052 19 | Elektrárenská 10 | 6 |
| 37. | Trebišov, pobočka | 075 01 | M. R. Štefánika 178 | 5 |
|  |  |  | **Spolu** | **200** |

*\* Dodávateľ sa zaväzuje strpieť a/alebo zaviazať každú osobu, prostredníctvom ktorej bude dodanie plnenia zabezpečované, aby strpela bezpečnostné kontroly svojej osoby a vozidla pri vjazde a výjazde do/z areálu miesta dodania plnenia predmetu tejto zmluvy.*

*\*Dodávateľ berie na vedomie, že objednávateľ je oprávnený neumožniť vstup osobám do areálu miesta dodania plnenia predmetu tejto zmluvy v prípade, ak dodávateľ nesplní povinnosti, ktorých splnenie je potrebné na účely povolenia vjazdu vozidla a vstupu osôb do areálu miesta dodania plnenia predmetu tejto zmluvy.*

Príloha č. 3 ku zmluve, č. ................

ZOZNAM SUBDODÁVATEĽOV

*(doplní dodávateľ)*

Názov, obchodné meno

Adresa:

IČO:

Na uskutočnení plnenia predmetu zmluvy na dodávku uzavretých germicídnych žiaričov č. *[doplní dodávateľ pred podpisom zmluvy]*

1. sa nebudú podieľať subdodávatelia a celý predmet zmluvy uskutočníme vlastnými kapacitami.\*
2. sa budú podieľať nasledovní subdodávatelia:\*

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa.  Adresa sídla alebo miesta podnikania subdodávateľa. | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel plnenia zo zmluvy v % | Predmet subdodávok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

V ... dňa XX.XX.2021

................................................

meno a priezvisko,

funkcia, podpis\*\*

*\*Nehodiace sa prečiarknite*

\*\**Podpis dodávateľa, jeho štatutárneho orgánu alebo iného zástupcu dodávateľa, ktorý je oprávnený konať v mene dodávateľa v záväzkových vzťahoch v súlade s dokladom o oprávnení podnikať, t. j. podľa toho, kto za dodávateľa koná navonok. V prípade skupiny dodávateľov podpis každého člena skupiny dodávateľov alebo osoby oprávnenej konať v danej veci za člena skupiny dodávateľov.*

Príloha č. 4 ku zmluve, č. ................

(VZOR)

ZÁPIS O ZMENE PRÍLOHY Č. 2 „ZOZNAM SUBDODÁVATEĽOV“

ku **zmluve na dodávku uzavretých germicídnych žiaričov**, č. **...** *[doplní objednávateľ pred podpisom zmluvy]..***.**

uzatvorenej podľa §  269 odsek 2 Obchodného zákonníka

(ďalej len „zmluva“)

medzi:

dodávateľ **...** *(doplní dodávateľ)*  **meno, sídlo a IČO**

(ďalej len „dodávateľ“)

a

objednávateľ ***Sociálna poisťovňa****, Ul. 29. augusta 8 a 10, 813 63 Bratislava, IČO: 30807484*

(ďalej len „objednávateľ“)

(spolu ako „zmluvné strany“)

V súlade s čl. 12, bod 5 zmluvy, v ktorom sa zmluvné strany dohodli o spôsobe zmeny prílohy č. 3 ku zmluve „Zoznam subdodávateľov“, zmluvné strany v zastúpení ich oprávnenými zástupcami podpisujú tento zápis, ktorým sa mení príloha č. 3 ku zmluve „Zoznam subdodávateľov“, ktorá tvorí prílohu k tomuto zápisu.

Dôvod potreby uskutočnenia zmeny prílohy č. 3 ku zmluve  „Zoznam subdodávateľov“:

..................................................................................................................................................................................................................................................................................................

Tento zápis je neoddeliteľnou súčasťou zmluvy.

Tento zápis nadobúda platnosť dňom jeho podpísania oprávnenými zástupcami oboch zmluvných strán a účinnosť dňom nasledujúcim po dni jeho zverejnenia v Centrálnom registri zmlúv vedenom Úradom vlády Slovenskej republiky.

Nadobudnutím účinnosti tohto zápisu sa v celom rozsahu mení znenie prílohy č. 3 ku zmluve „Zoznam subdodávateľov“.

Za dodávateľa: Za objednávateľa:

Bratislava, dňa

............................................... ............................................

Mgr. Tomáš Szabo

poverený vykonávaním funkcie

riaditeľa sekcie prevádzky